Somerolainen Kai Pirttilä otti yhteyttä, hän sai arviolta 20 000 euron sanktiot kahdesta millistä.

Kymmenen sian, kolmen metrin ruokintakaukalo oli kaksi milliä liian lyhyt sikaa kohti. Muuta huomautettavaa sikojen oloista ei ollut.

Hän on nyt entinen sikafarmari. Hän myi osuutensa maatalousyhtymästä veljelleen ja lopetti.

”Sanktiot maksan kyllä, vaikka minulla ei maataloutta enää olekaan.”

Jussi Talvitie ehdottaa osuvasti Facebook-päivityksessä, että Mavi voisi hoitaa myös vanhusten hoidon valvontaa, samaan tapaan kuin maatalouden valvontaa – millimetrejä mittailemalla.

Jussi Talvitie: Mavi hoitamaan myös vanhusten hoidon valvontaa?

Lapualainen viljelijä Jussi Talvitie ehdotti Facebookissa, että eikö Mavi voisi hoitaa myös vanhustenhoidon valvontaa.

Jussi kirjoittaa:

”Metrinmitalla kattottaas oviaukot, niiknu pyärtänöt (pientareita) meillä. Sentti puuttuu; ai ai. Nyt tulee sitten penalttia. Laskettaas työväki niinku fosforitase. Voi voi taas meni 0.5 ohi sallitusta. Ja kun tästä on jo aikaisemmin huomautettu. Niin nyt tulee sitten vähän kovempi penaltti.”

”Käytääs vuosittain mittailemassa huoneiden pinta-aloja niin kuin vuosittain vainioilla tehdään. Jos tuleekin eri tulos kun edellisenä kertaa. Tsot tsot; tään nyt vois katsoa olevan tahallinen vilppi. Pistetääs rahaa ny sitten perintään seuraavasta tilistä.”

”Kurkattaas sinne vaippahan. Aivan kuten kattellahan lantapanssaria mullin kylijes. Tää lantamäärä ei täytä hyvän hoidon määritelmää. Jaa’a tästä ei voi nyt muuta kun pistää rahoitus poikki ny hetkuuseksi.

Valitukset käsittelis sama henkilö joka on virheet havainnu. Aivan kuten meilläkin. Ja valittaa vois vasta vuoden päästä kun virallinen päätös on tehty. Niin mekin voimma.

Varmaan tää valvontahenkilökuntakin tykkääs talven aikana suorittaa näitä hommia pikkukengät jalaas mialuummin, kun trompia umpihanges rajaojaa ettien.

Win-win tilanne.

Toisaalta tää kuvaa tää yhteiskunnan tahtotilaa. Mieluummin mittaallahan niitä pyärtänöötä (pientareita) metrin mitalla ja lasketahan fosforia puolen kilon tarkkuudella. Ja elukkojen juomakippoja ja makuutiloja syynätähän.

Sen sijaan notta katteltaas notta ihmisillä, jokka ei voi enää itte huolehtia itsestään ja valvoa omia etuja, että kaikki olis kunnossa.”

20 000 euron sanktiot kahdesta millistä

Kirjoitimme 7.4.2015 sanktioista, jotka aiheutuivat samanlaisesta tilanteesta. Tuolloin sanktiot annettiin kolmesta millistä.

”Jos toleranssi on millimetrin tarkkaa, eikö mittausmenetelmät pitäisi olla myös samaa luokkaa?”, kysyy Kai Pirttilä.

Mittaus tehtiin rullamitalla, jonka toisessa päässä oli isäntä, toisessa päässä tarkastaja. ”Olisin voinut vetää hiukan kauemmaksi, mutta en ole epärehellinen.”

”Kun mennään pilkkuihin, olisiko karsinan siat pitänyt myös punnita, kun ne ovat erikokoisia”, Pirttilä kysyy.

Pirttilällä oli kaksi sikalaa, toisessa sikalassa kaukalot olivat pidemmät — 3,6 milliä liian pitkiä sikaa kohden. ”Olisiko jokainen kaukalo pitänyt mittauttaa ammattilaisella, jotta olisi saatu oikea varma tulos?”, hän miettii jälkikäteen.

Valtioneuvoston asetuksen mukaan alle 25-kiloisen porsaan ruokintakaukalon vähimmäismitta on 15 senttiä, 25-50 kiloisen sian 25 senttiä ja yli 50-kiloisen sian kaukalon minimimitta on 30 senttiä.

Pirttilä ei ole laskenut kaikkien sanktioiden määrää neljältä vuodelta, mutta arvion mukaan maksettavaa kertyy noin 20 000 euroa. ”Liian raskasta laskettavaa.”

Muuta huomautettavaa eläinten oloista ei ollut, kuin yhden mitatun karsinan millimetrit.

”Luojan kiitos, että lopetin”

Kai Pirttilä miettii, antaako nimeään julkisuuteen. Hän kuitenkin tuumaa, että hänellä ei ole mitään hävittävää viranomaisten suhteen enää. Sikoja ei ole, eikä peltoa.

”Luojan kiitos minun ei tarvitse enää tätä jatkaa.”

Pyydämme lukijoita kertomaan omia kokemuksia pikkutarkoista valvonnoista palautelomakkeella.

Artikkelikuva on kuvituskuva.

Artikkelia korjattu: Ruokintakaukalo oli liian lyhyt, ei liian pitkä.

Lue myös http://www.maaseutumedia.fi/11-300-euron-sanktiot-4-millista/